Sejarah-Sejarah (Polybius)

***Sejarah-Sejarah*** () merupakan sebuah karya yang dikarang oleh Polybius. Ia asalnya merangkumi 40 buah jilid tetapi hanya lima jilid yang terawal sahaja masih lengkap. Kebanyakan karya ini terpelihara dalam koleksi petikan-petikan yang disimpan di dalam pelbagai perpustakaan di Empayar Byzantium. Polybius, seorang sejarawan dari sebuah kota Yunani iaitu Megalopolis, Arcadia, dibawa sebagai tebusan ke Rom berikutan kemenangan orang Rom dalam Perang Makedonia Ketiga (171–168 SM), dan di sana beliau mula mencatat kebangkitan Rom menjadi sebuah kuasa dunia.

## Kandungan
*Sejarah-Sejarah* Polybius bermula pada tahun 264 SM dan tamat pada 146 SM (Polybius dilahirkan sekitar 200 SM dan meninggal dunia sekitar 117 SM). Beliau mengambil perhatian dengan 53 tahun dalam mana Rom Kuno menjadi kuasa dunia yang dominan. Zaman ini, dari 220&#x2013;167 SM, menyaksikan Rom menundukkan Carthage dan menguasai Yunani Helenistik. Buku I hingga V merangkumi hal ehwal negeri-negeri penting pada masa itu (Mesir Ptolemaik, Yunani Helenistik, Macedon) dan membincangkan Perang Punik Pertama dan Kedua dengan banyak. Dalam Buku VI, beliau menerangkan Perlembagaan Rom dan menggariskan kuasa-kuasa konsul, Senat dan Rakyat. Beliau berhujah bahawa negeri Athens dan Thebes mempunyai pertumbuhan "abnormal", membezakannya daripada kelompok negeri kedua yang termasuk Sparta, Crete, Mantinea dan Carthage. "Abnormal" menurut Polybius kerana negeri-negeri ini kedua-dua mencapai kemuncak kuasa mereka dan kejatuhan sekali gus kerana keragaman nasib. Disebabkan orang Athens mempunyai pemimpin seperti Themistocles, dan Thebans Pelopidas dan Epaminondaslah kedua-dua negeri itu disebelahi nasib buat satu masa. Pandangan Polybius pada zaman Pericles hidup mungkin, sedikit sebanyak, dianggap bertentangan dengan apa yang kebanyakan ahli sejarah moden sangka ialah Zaman Keemasan Yunani. Beliau kemudian membandingkan sistem politik Rom dengan sistem Crete, Sparta, dan menunjukkan dalam aspek apakah undang-undang Rom lebih unggul daripada undang-undang Carthage. Beliau menyimpulkan bahawa kejayaan Rom adalah kerana perlembagaan campuran mereka, yang menggabungkan unsur-unsur demokrasi, aristokrasi dan monarki. Kandungan selebihnya *Sejarah-Sejarah* membincangkan zaman Rom mula menguasai Mediterranean, dari kekalahan Hannibal pada 201 SM hingga kemusnahan Carthage dan negara kota Yunani Corinth pada 146 SM.

## Polybius mengenai "tyche"
Tyche, yang bermaksud nasib atau tuah, memainkan peranan penting dalam pemahaman Polybius tentang sejarah. Tyche mempunyai dua makna dalam karyanya. Ia boleh bermakna nasib atau kebetulan, tetapi tyche juga dipersonifikasikan sebagai seorang dewi mengikut norma Helenistik. Penerokaan Tyche juga merupakan dorongan untuk Polybius memulakan karya beliau, membincangkan peristiwa-peristiwa bertuah yang membawa kepada penguasaan Rom di Mediterranean.

## Polybius mengenai kerajaan

Dalam Buku VI, Polybius menyimpang ke menjelaskan perlembagaan Rom dan beliau menunjukkan ia bercampur-campur. Tujuan ini adalah kerana sifat Keyunanian karya ini, terutamanya pembaca Yunaninya. Orang Yunani pada masa ini percaya bahawa kekuatan sesebuah negara terserlah dalam kekuatan perlembagaannya. Perlembagaan campuran ini dianggap sebagai perlembagaan yang terkuat kerana ia menggabungkan tiga jenis kerajaan penting Aristotle: monarki, aristokrasi dan demokrasi. Polybius, sekali lagi meniru Aristotle, meneruskan dengan membezakannya daripada bentuk-bentuk kerajaan yang jahat: perintahan kuku besi, oligarki, dan oklokrasi (perintahan perusuh). Kerajaan-kerajaan ini, menurut Polybius, berpusing dalam kitaran yang dipanggil anakyklosis atau kyklos, yang bermula dengan monarki dan berakhir dengan oklokrasi.

## Lihat juga

* Herodotus
* Thucydides
* Xenophon

## Pautan luar

* Versi Inggeris dan Yunani ''Sejarah-Sejarah''
* Terjemahan Inggeris oleh WR Paton (edisi Loeb)
* Pengenalan ringkas hayat dan kerja Polybius
* ''Polybius dan Bapa Pengasas: pemisahan kuasa''